|  |  |
| --- | --- |
| **REPUBLIKA HRVATSKA****MINISTARSTVO TURIZMA I SPORTA** | (529-112-01/23-01/404-2QD)P/21617551 |
| KLASA: | 112-01/23-01/404 |  |
| URBROJ: | 529-02-02-02/1-23-2 |
| Zagreb, | 3. studenog 2023. |

**OPIS POSLOVA, PODACI O PLAĆI RADNOG MJESTA, SADRŽAJ I NAČIN TESTIRANJA, PRAVNI IZVORI ZA PRIPREMU PROVJERE ZNANJA**

**ZA KANDIDATE/KINJE**

 vezani uz raspisani Javni natječaj za prijam u državnu službu na neodređeno vrijeme u Ministarstvo turizma i sporta, objavljenog u

„Narodnim novinama“, broj 131/23 od 3. studenog 2023. godine

**GLAVNO TAJNIŠTVO**

**Sektor za javnu nabavu, ljudske potencijale, informatičke i opće poslove**

**Služba za informatičke i opće poslove**

**- viši stručni/a referent/ica - 1 izvršitelj/ica, broj 30. Sistematizacije radnih mjesta**

Stručni uvjeti:

- završen preddiplomski sveučilišni studij ili stručni studij u trajanju od najmanje tri godine iz područja prirodnih, tehničkih ili društvenih znanosti,

 - najmanje jedna godina radnog iskustva na odgovarajućim poslovima,

- poznavanje rada na osobnom računalu,

- položen državni ispit II. razine.

**OPIS POSLOVA:**

Izvod iz Pravilnika o unutarnjem redu Ministarstva turizma i sporta:

* planira, koordinira i nadzire rad u pisarnici,
* brine o pravovremenom i stručnom obavljanju poslova pisarnice, praćenju i provođenju propisa iz djelokruga rada pisarnice,
* daje prijedlog godišnjeg plana klasifikacijskih i brojčanih oznaka,
* daje upute službenicima i namještenicima za izvršavanje određenog posla,
* zaprima, pregledava i razvrstava pismena i druge dokumente,
* upisuje pismena i druge dokumente u odgovarajuće evidencije (očevidnike) uredskog poslovanja (u upisnik predmeta upravnog postupka ili u urudžbeni zapisnik),
* dostavlja pismena i druge dokumente unutarnjim ustrojstvenim jedinicama,
* obavlja poslove otpreme pismena i drugih dokumenata, te vodi evidencije o otpremljenim pismenima,
* vodi kontrolnik poštarine,
* obavlja i druge poslove iz djelokruga Službe.

**IZVORI ZA PRIPREMU PROVJERE ZNANJA:**

Pitanja kojima se provjerava ***znanje potrebno za obavljanje poslova radnog mjesta za koje je raspisan javni natječaj*** temelje se na sljedećem izvoru:

Uredba o uredskom poslovanju („Narodne novine, broj: 75/21)

Test provjere znanja rada na osobnom računalu.

**Podaci o plaći**

Osnovnu bruto plaću radnog mjesta višeg stručnog referenta čini umnožak koeficijenta složenosti poslova radnog mjesta, a koji iznosi 0,970 i osnovice za izračun plaće (902,08 eura bruto) uvećan za 0,5% za svaku navršenu godinu radnog staža. Plaća se utvrđuje na temelju članka 35. Kolektivnog ugovora za državne službenike i namještenike (Narodne novine, broj 56/22, 127/22 – Dodatak I. i 58/23 – Dodatak II), a u skladu s Uredbom o nazivima radnih mjesta i koeficijentima složenosti poslova u državnoj službi (Narodne novine, broj 37/01, 38/01, 71/01, 89/01, 112/01, 7/02, 17/03, 197/03, 21/04, 25/04, 66/05, 131/05, 11/07, 47/07, 109/07, 58/08, 32/09, 140/09, 21/10, 38/10, 77/10, 113/10, 22/11, 142/11, 31/12, 49/12, 60/12, 78/12, 82/12, 100/12, 124/12, 140/12, 16/13, 25/13, 52/13, 96/13, 126/13, 2/14, 94/14, 140/14, 151/14, 76/15, 100/15, 71/18, 73/19, 63/21,13/22, 139/22, 26/23 i 87/23).

**TESTIRANJE KANDIDATA/KINJA**

Provjera znanja, sposobnosti i vještina kandidata te rezultata u dosadašnjem radu utvrđuje se putem testiranja i razgovora (intervjua) Komisije s kandidatima. Testiranje se provodi u dvije faze. Prva faza testiranja sastoji se od provjere znanja, sposobnosti i vještina bitnih za obavljanje poslova radnog mjesta. Druga faza testiranja sastoji se od provjere znanja rada na računalu.

U prvu fazu testiranja upućuju se kandidati koji ispunjavaju formalne uvjete iz javnog natječaja, a čije su prijave pravodobne i potpune. Svaki dio provjere znanja, sposobnosti i vještina vrednuje se bodovima od 0 do 10. Bodovi se mogu utvrditi decimalnim brojem, najviše na dvije decimale. Smatra se da je kandidat zadovoljio na provedenoj provjeri znanja, sposobnosti i vještina, ako je za svaki dio provedene provjere dobio najmanje 5 bodova. Kandidat koji ne zadovolji na provedenoj provjeri, odnosno dijelu provedene provjere, ne može sudjelovati u daljnjem postupku.

U drugu fazu testiranja upućuju se kandidati koji su ostvarili najbolje rezultate u prvoj fazi testiranja, i to 15 kandidata. Ako je u prvoj fazi zadovoljilo manje od 15 kandidata, u drugu fazu postupka pozvat će se svi kandidati koji su zadovoljili u prvoj fazi testiranja. Svi kandidati koji dijele 15. mjesto u prvoj fazi testiranja pozvat će se u drugu fazu testiranja.

Na razgovor (intervju) pozvat će se kandidati koji su ostvarili ukupno najviše bodova u prvoj i drugoj fazi testiranja, a ako je u drugoj fazi zadovoljilo manje od 10 kandidata, na intervju će se pozvati svi kandidati koji su zadovoljili u drugoj fazi testiranja. Svi kandidati koji dijele 10. mjesto nakon testiranja u prvoj i drugoj fazi pozvat će se na intervju.

Komisija u razgovoru s kandidatima utvrđuje znanja, sposobnosti i vještine, interese, profesionalne ciljeve i motivaciju kandidata za rad u državnoj službi te rezultate ostvarene u njihovu dosadašnjem radu. Rezultati intervjua vrednuju se bodovima od 0 do 10. Smatra se da je kandidat zadovoljio na intervjuu ako je dobio najmanje 5 bodova.

Nakon provedenog intervjua Komisija utvrđuje rang-listu kandidata prema ukupnom broju bodova ostvarenih na testiranju i (intervjuu).

**MJESTO I VRIJEME ODRŽAVANJA TESTIRANJA BITI ĆE OBJAVLJENO NAJMANJE 5 DANA PRIJE DANA TESTIRANJA NA MREŽNIM STRANICAMA MINISTARSTVA TURIZMA I SPORTA** [**www.mints.gov.hr**](http://www.mints.gov.hr)**.**

**MINISTARSTVO TURIZMA I SPORTA**